Nigerian Valioliiga

Nigerian valioliiga (, lyh. NPFL) on Nigerian miesten jalkapallon korkein sarjataso. Sen joukkuemäärää nostettiin kaudella 2004. Pääsarjaa hallinnoi Nigerian jalkapalloliitto. Toiseksi korkein sarjataso on Nigerian 1. divisioona, joka koostuu kahdesta lohkosta.

Pääsarjan neljä viimeistä joukkuetta putoavat sarjasta.

 Historia 
Nigerian jalkapallon juuret ulottuvat 1900-luvun alkuun. Beverley Cup oli maan ensimmäinen jalkapallokilpailu, jota pelattiin Calabarissa vuodesta 1906 lähtien armeijan ja koulujen joukkueiden välillä.

Lagosissa ensimmäinen säännöllinen kilpailu oli Lagos War Memorial Cup, jonka Frederick "Baron" Mulford lahjoitti vuonna 1918. Kilpailu järjestettiin alun perin King's Collegen ja Lagos Merchants' AC:n välillä kolmen ottelun sarjana. Mulfordin kuoleman jälkeen vuonna 1949 kilpailu nimettiin uudelleen Frederick "Baron" Mulford Cupiksi.

Calabarin ja Lagosin ulkopuolella jalkapallo levisi nopeasti eri puolille Nigeriaa. Zariassa Pohjois-Nigeriassa jalkapalloa pelattiin jo 1900-luvun ensimmäisellä vuosikymmenellä. Vuonna 1918 perustettiin jalkapalloseura Warriin, ja vuonna 1924 jalkapallo saavutti Ijebu-Oden.

Jalkapallo laajeni voimakkaasti seuraavina vuosina: vuoteen 1927 mennessä se tunnettiin Maidugurissa ja Yolassa, vuoteen 1928 mennessä Bauchissa. Vuonna 1929 jalkapallo oli saavuttanut Bidan, Ilorinin, Sokoton, Birnin-Kebbin ja Toron. Seuraavina vuosina se levisi edelleen: vuonna 1930 Gombeen, Josiin, Nasarawaan ja Katsina-Alaan, vuonna 1931 Biuun, Kadunaan, Gumeliin ja Yelwaan, vuonna 1932 Okeneen, Ogoriin, Lokojaan, Kabbaan, Dekinaan ja Kanoon, ja vuonna 1933 Abujaan.

Vuonna 1933 liigoja oli perustettu Awkaan Onitshan maakunnassa ja Abaan Owerrin maakunnassa, jälkimmäiseen kuului paikallisia koulujoukkueita. "Oikea" liiga perustettiin Abaan vuonna 1948 kauppayhtiöiden ja valtion laitosten joukkueista.

Kadunan amatöörijalkapalloliitto järjesti vuonna 1934 seitsemän joukkueen kilpailun Walwyn Cupista, jonka voitti Northern Nigeria Secretariat's Treasury and Audit. Vuonna 1937 Port Harcourtissa järjestettiin Dr. Don Football Challenge Cup, jonka voitti Tyrants' FC.

Kansallinen liiga perustettiin vuonna 1972, nimettiin ammattilaisliigaksi vuonna 1990 ja valioliigaksi vuonna 1993.

 Joukkueet 2024-2025 
Joukkueet kaudella 2024–2025:

 Joukkue Kaupunki Stadion Abia Warriors FC Umuahia Umuahia Township Stadium Akwa United FC Uyo Godswill Akpabio International Stadium Bayelsa United FC Yenagoa Samson Siasia Stadium Bendel Insurance FC Benin City Samuel Ogbemudia Stadium El-Kanemi Warriors FC Maiduguri El-Kanemi Stadion Enyimba International FC Aba Enyimba International Stadium Heartland FC Owerri Dan Anyiam Stadium Ikorodu City FC Lagos Onikan Stadium Kano Pillars FC Kano Sani Abacha Stadium Katsina United FC Katsina Muhammadu Dikko Stadium Kwara United FC Ilorin Kwara Sports Complex Lobi Stars FC Makurdi Aper Aku Stadium Nasarawa United FC Lafia Lafia Township Stadium Niger Tornadoes FC Minna Bako Kontagora Stadium Plateau United FC Jos Rwang Pam Stadium Rangers International FC Enugu Nnamdi Azikiwe Stadium Remo Stars FC Ikenne Remo Stars Stadium Rivers United FC Port Harcourt Adokiye Amiesimaka Stadium Shooting Stars SC Ibadan Lekan Salami Stadium Sunshine Stars FC Akure Akure Township Stadium

 Mestarit 
Mestarit kausittain:

 1972: Mighty Jets
 1973: Bendel Insurance
 1974: Rangers International
 1975: Rangers International
 1976: IICC Shooting Stars
 1977: Rangers International
 1978: Racca Rovers
 1979: Bendel Insurance
 1980: IICC Shooting Stars
 1981: Rangers International
 1982: Rangers International
 1983: IICC Shooting Stars
 1984: Rangers International
 1985: New Nigeria Bank
 1986: Leventis United
 1987: Iwuanyanwu Nationale
 1988: Iwuanyanwu Nationale
 1989: Iwuanyanwu Nationale
 1990: Iwuanyanwu Nationale
 1991: Julius Berger
 1992: Stationery Stores
 1993: Iwuanyanwu Nationale
 1994: BCC lions
 1995: 3SC Shooting Stars
 1996: Udoji United FC
 1997: Eagle Cement
 1998: 3SC Shooting Stars
 1999: Lobi Stars FC
 2000: Julius Berger
 2001: Enyimba
 2002: Enyimba
 2003: Enyimba
 2004: Dolphin FC
 2005: Enyimba
 2006: Ocean Boys FC
 2007: Enyimba
 2008: Kano Pillars FC
 2009: Bayelsa United FC
 2010: Enyimba
 2011: Dolphin FC
 2012: Kano Pillars FC
 2013: Kano Pillars FC
 2014: Kano Pillars FC
 2015: Enyimba
 2016: Rangers International
 2017: Plateau United FC
 2018: Ei jaettu
 2019: Enyimba
 2020: Ei jaettu
 2021: Akwa United
 2022: Rivers United
 2023: Enyimba
 2024: Rangers International
 2025: Remo Stars FC

 Lähteet 

Nigerian Premier League